钦定古今图书集成/理学汇编/字学典/第101卷 > 赵冬曦
## 钦定古今图书集成/理学汇编/字学典/第101卷 > 赵冬曦

按《唐书》本传：“赵冬曦，定州鼓城人。进士擢第，开元初，
迁监察御史、中书舍人、内供奉、国子祭酒。”

按《金石录》，唐《胜业寺双弥勒像碑》，“景云二年褚庆文
撰，赵冬曦正书。”

===徐安贞===按《唐书褚无量传》：“徐楚璧应制举，三登甲科。开元时
为中书舍人，集贤院学士。帝属文多令视草。终中书
侍郎，东海县子。后更名安贞。”

按《唐诗纪事》：安贞以李林甫用事，逃隐衡岳，为掇蔬
行者，病哑不言。数年后因修建佛殿，僧中选善书者
题其梁，已二三人矣。徐行者跨梁而过，掌事人怒杖
其背，徐以手画地曰：“昔年曾学大书，愿试书。”及题数
行，群僧皆悦服，因遣尽书之。后李邕过寺，见其题处，
大惊，召之同载而归。